TÖRVÉNYEINK TÖRTÉNETE AZ ÁRPÁDOK ALATT. 121 



egjenlóen bűnhődjenek, a' másokéi pedig, kik urok' tudta nélkül vélté- 

 nek részt, adassanak el, és áruknak fele bűntettükért adassék, fele árok- 

 nak maradjon. 



4. §. Sz. László' III. Könyvéről. 



E' könyv, első és tizenötödik czikkének tanúsága után, szinte 

 törvényhozó gyülekezetben, mellynek mindazáltal sem helye sem ideje 

 kijelelve nincsen , a' király és országunk' f(i emberei által hozattaték , 

 és 29 czikkelyekre terjed; mellyek közó'l 13 ismét a' tolvajság' gonosz 

 tettével, 9 más büntető rendelésekkel, 7 a' birői hatalom' rendbeszedé- 

 sével foglalkodik. 



A' tolvajságot érdeklő törvényczikkelyek közöl a' 6, 7, 8, 11, 

 és 18-dikat, — mellyek a' tolvaj asszonyok és leányok' büntetését kü- 

 lön kijelelik, másokét pedig a' kisebb orozásokra nézve fontosabban meg- 

 határozzák, 's a' lopott jószág' eladóját és a' vétel' tanúit általánosan tol- 

 vaj gyanánt büntettetni rendelik, és a' tolvajjal minden közösülést 5.5 

 penza büntetés alatt tiltanak , — csak röviden érintvén , főkép említést 

 érdemlenek : ' 



Az 1. czikk, melly a' tolvajoknak bizonyosb kiirtása végett azt 

 rendeli, hogy városról városra, 's faluról falura királyi követ küldes- 

 sék, kinek az őrök és falubeliek a' tolvajságról gyanúsokat bejelenteni 

 tartozzanak, és a' bejelentettek, ha magokat vétkeseknek meg nem is- 

 mernék, tizenként felosztatván, minden tizedik, és ha ez megégne, 

 mindenik egyenként izzó vas - próba alá vettessék. 



A' 4, 5, és 17-d. czikiek , mellyek a' menedékhelyek' sikerét 

 a' tolvajokra nézve megszorítják lígy, hogy a' menekvő soha egészlen 

 fenyítő büntetés nélkül nem maradna, hanem ha tettét megváltaná, sz. 

 István' törvénye szerint bűnhődnék, ha pedig magát ártatlannak mon- 

 daná, izzó vas- próba alá vettetvén, és megégvén, a' törvénynek egész 

 szigorúságát tapasztalná. 



A' 9, 10, és l2-d. czikiek, mellyek mindenkinek, ki tolvajt 

 fogott, és megkötözött, 10 penza büntetés alatt kötelességül teszi, hogy 

 három napnál , vagy ha táborozás' idejében fogatott volna a' tolvaj el , 

 a' királynak és fő embereinek visszajüvetelénél tovább őtet magánál ne 



M. T. T. ÉVK. VI. 2. 16 



